Primera Divisiónin kausi 2008–2009

Primera Divisiónin kausi 2008–2009 oli Espanjan jalkapallon pääsarjan Primera Divisiónin 78. kausi. Kausi alkoi 30. elokuuta 2008 ja päättyi 31. toukokuuta 2009. Sponsorisopimuksen myötä sarjan uudeksi viralliseksi nimeksi tuli Liga BBVA. Tätä ennen Segunda División tunnettiin kyseisellä nimellä, joka nimettiin muutoksen myötä Liga Adelanteksi. Hallitsevana mestarina kaudelle lähti Real Madrid. Edellisellä kaudella pudonneiden Zaragozan, Murcian ja Levanten tilalle nousivat Numancia, Málaga ja Sporting.

Real Madrid ei kyennet voittamaan kolmatta kertaa peräkkäin pääsarjamestaruutta, vaan 15. toukokuuta sen Villarrealille kärsimä 3–2-tappio sinetöi Barcelonan mestaruuden, joka oli määrältään seuran 19. Kausi oli katalonialaisille historiallinen, sillä se voitti niin sanotun triplan eli Primera Divisiónin lisäksi myös Copa del Reyn ja Mestarien liigan. Putoamistaistelu säilyi tiukkana aina viimeiselle kierrokselle saakka kolmannen putoajan osalta. Numancia ja Recreativo olivat varmistuneet putoajiksi jo ennen viimeistä kierrosta. Viimeisellä kierroksella yhteensä viisi joukkuetta Betis, Getafe, Osasuna, Sporting ja Valladolid olivat putoamisuhan alla. Lopulta kolmanneksi putoajaksi varmistui Betis, jääden Getafen kanssa tasapisteisiin, mutta maalieron turvin Getafe säilyi pääsarjassa.

Otteluohjelma 
Ensimmäinen ottelukierros pelattiin elokuun viimeisenä viikonloppuna 30. ja 31. päivä. Viimeinen ottelukierros pelattiin toukokuun viimeisenä viikonloppuna 30. ja 31. päivä. Ensimmäisellä ottelukierroksella hallitseva mestarijoukkue Real Madrid vieraili Deportivon vieraana Riazorilla, jolla se ei ole onnistunut voittamaan kotijoukkuetta sitten vuoden 1991. Tälläkään kaudella Real Madrid ei onnistunut murtamaan Riazorin kirousta, vaan se hävisi ottelun numeroin 2–1. Barcelona matkasi sarjanousija Numancian vieraaksi Soriaan, jossa sattuikin ensimmäisen kierroksen suurin yllätys, kun sarjanousijat onnistuivat kukistamaan Pep Guardiolan miehistön numeroin 1–0.

Real Madrid ja Barcelona kohtasivat ensimmäisen kerran El Clásicossa 15. ottelukierroksella Camp Noulla 13. joulukuuta. Ensimmäisen klassikon vei nimiinsä Barcelona numeroin 2–0. Toinen kohtaaminen 34. sarjakierroksella Santiago Bernabéulla 2. toukokuuta näiden joukkueiden välillä päättyi myös Barcelonan selvään 6–2-voittoon. Madridin derbit, joissa kohtaavat Real Madrid ja Atlético Madrid, pelattiin sarjakierroksilla 7. ja 26., lokakuussa ja maaliskuussa. Ensimmäinen Sevillan derbi Real Betisin ja Sevillan välillä pelattiin 3. sarjakierroksella Manuel Luiz de Loperalla. Toinen kohtaaminen tapahtui 22. sarjakierroksella 8. helmikuuta Ramon Sánchez Pizjuánilla. Valencian ja Villarrealin välillä käytävän Valencian derbin ensimmäinen osa pelattiin 18. sarjakierroksella Mestallalla ja toinen osa pelattiin toiseksi viimeisellä sarjakierroksella El Madrigalilla.

Tuomarit 
Kaudelle 2008–2009 nimettiin yhteensä 23 erotuomaria, yksi vähemmän kuin edellisellä kaudella. Heidän joukossaan oli yksi ensikertalainen, kun Antonio Miguel Mateu Lahoz nousi ensi kertaa tuomitsemaan pääsarjatasolle. Tätä ennen hän oli tuominnut neljä kautta Segunda Divisiónissa, sekä aikaisemmin alemmilla sarjatasoilla. Kauden jälkeen urheilulehti Marca myöntää parhaiten suoriutuneelle erotuomarille Guruceta-palkinnon.

Joukkueiden tiedot

Valmentajavaihdokset

Sarjataulukko 

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero, P = pisteetJärjestyksen sarjataulukossa ratkaisee: 1. pisteet; 2. keskenäisten otteluiden pisteet; 3. keskenäisten otteluiden maaliero; 4. keskenäisten otteluiden tehdyt maalit; 5. maaliero; 6. tehdyt maalit

Tulokset 

Kotijoukkue vasemmalla, vierasjoukkue ylhäällä.

Pichichi-palkinto 
Diego Forlán voitti Pichichi-palkinnon toisen kerran urallaan. Samalla hän voitti myös Euroopan Kultaisen kengän.

Zarra-palkinto
David Villa voitti palkinnon kolmatta kertaa urallaan. Palkinto jaetaan parhaalle espanjalaiselle maalintekijälle.

Zamora-palkinto 
Barcelonan ollessa sekä eniten maaleja tehnyt että vähiten maaleja päästänyt joukkue, näin ollen Víctor Valdés voitti Zamora-palkinnon toisen kerran urallaan.

Muut palkinnot

Miguel Muñoz -palkinto
Ensimmäisellä Primera División-kaudellaan valmentajana, Guardiola valmensi Barcelonan mestaruuteen ja täten hänelle myönnettiin ennätyspistein parhaan valmentajan palkinto.

Guruceta-palkinto
Toisena kautena peräkkäin Carlos Megía Dávila voitti parhaan tuomarin palkinnon.

Di Stéfano -palkinto
Barcelona-hyökkääjä Lionel Messi valittiin Primera Divisiónin parhaaksi pelaajaksi. Parasta pelaaja voi äänestää internetissä läpi kauden ja sen päätyttyä lehti valitsee lopullisen voittajan. Palkinto jaettiin vasta toisen kerran, edelliskauden ja ensimmäisen Di Stéfano -palkinnon voittaja oli Raúl.

EFE -palkinto
Argentiinalainen Lionel Messi voitti toisen kerran urallaan Primera Divisiónin parhaan iberoamerikkalaisen pelaajan palkinnon.

Don Balón -palkinto

Paras joukkue: Barcelona
Paras pelaaja: Andrés Iniesta (Barcelona)
Paras espanjalainen pelaaja: Andrés Iniesta (Barcelona)
Paras ulkomaalainen pelaaja: Lionel Messi (Barcelona)
Paras syöttelijä: Xavi (Barcelona)
Paras veteraani pelaaja: Raúl (Real Madrid)
Kauden läpimurto: Gerard Piqué (Barcelona)
Paras valmentaja: Pep Guardiola (Barcelona)
Paras tuomari: Miguel Ángel Pérez Lasa
Paras johto: Fernando Roig (Villarreal)

Fair play -joukkue
Barcelona voitti toisen kerran historiassaan Espanjan jalkapalloliiton jakaman reilun pelin palkinnon.

Tilastot

Maalinteko
Kauden ensimmäinen maali: Luis García (Espanyol) 48. minuutilla ottelussa Valladolidia vastaan (30. elokuuta 2008)
Nopein maali: 20 sekuntia
Mate Bilić (Sporting Gijón) ottelussa Villarrealia vastaan (21. helmikuuta 2009)
Jonathan Pereira (Racing Santander) ottelussa Deportivoa vastaan (8. maaliskuuta 2009)
Myöhäisin maali: 90+6 minuuttia
Gonzalo Higuaín (Real Madrid) ottelussa Atlético Madridia vastaan (18. lokakuuta 2008)
Nenê (Espanyol) ottelussa Valenciaa vastaan (3. toukokuuta 2009)
Suurin maaliero: 6 maalia
Real Madrid 7–1 Sporting Gijón (24. syyskuuta 2008)
Barcelona 6–0 Valladolid (8. marraskuuta 2008)
Barcelona 6–0 Málaga (22. maaliskuuta 2009)
Eniten maaleja ottelussa: 8 maalia
Real Madrid 7–1 Sporting Gijón (24. syyskuuta 2008)
Villarreal 4–4 Atlético Madrid (26. lokakuuta 2008)
Deportivo 5–3 Racing Santander (8. maaliskuuta 2009)
Real Madrid 2–6 Barcelona (2. toukokuuta 2009)
Suuri numeroisin tasapeli: 8 maalia – Villarreal 4–4 Atlético Madrid (26. lokakuuta 2008)
Eniten maaleja yhdellä puoliajalla: 7 maalia – Real Madrid 6–1 Betis (21. helmikuuta 2009)
Eniten maaleja yhden joukkueen tekemänä: 7 maalia – Real Madrid 7–1 Sporting Gijón (24. syyskuuta 2008)
Eniten maaleja yhdellä puoliajalla yhden joukkueen tekemänä: 6 maalia – Real Madrid 6–1 Betis (21. helmikuuta 2009)
Eniten maaleja tehnyt hävinnyt joukkue: 3 maalia
Sevilla 4–3 Sporting Gijón (13. syyskuuta 2008)
Real Madrid 4–3 Numancia (14. syyskuuta 2008)
Real Madrid 4–3 Málaga (8. marraskuuta 2008)
Espanyol 3–4 Numancia (16. marraskuuta 2008)
Real Madrid 3–4 Sevilla (7. joulukuuta 2008)
Numancia 4–3 Valladolid (21. joulukuuta 2008)
Atlético Madrid 4–3 Barcelona (1. maaliskuuta 2009)
Deportivo 5–3 Racing Santander (8. maaliskuuta 2009)
Kauden ensimmäinen oma maali: Domingo Cisma (Numancia) ottelussa Real Madridia vastaan (14. syyskuuta 2008)
Kauden ensimmäinen hattutemppu: Mate Bilić (Sporting Gijón) ottelussa Sevillaa vastaan (13. syyskuuta 2008)
Kauden nopein hattutemppu: 14 minuuttia – Diego Forlán (Atlético Madrid)  73'  77'  87' ottelussa Athletic Bilbaota vastaan (23. toukokuuta 2009)
Eniten maaleja pelaajalla yhden ottelun aikana: 4 maalia
Samuel Eto'o (Barcelona) ottelussa Valladolidia vastaan (8. marraskuuta 2008)
Gonzalo Higuaín (Real Madrid) ottelussa Málagaa vastaan (8. marraskuuta 2008)

Varoitukset
Kauden ensimmäinen keltainen kortti: Grégory Béranger (Espanyol) 39. minuutilla ottelussa Valladolidia vastaan (30. elokuuta 2008)
Kauden ensimmäinen punainen kortti: Diego Godín (Villarreal) 68. minuutilla ottelussa Osasunaa vastaan (31. elokuuta 2008)

Joukkueet itsehallintoalueittain

Katso myös 
 Copa del Rey 2008–2009

Lähteet

Aiheesta muualla 
 La Ligan virallinen sivusto 

Jalkapallosarjojen kausi 2008–2009/2009
Espanjan Primera Divisiónin kaudet